15. ΝΟΜΟΘΕΤ. ΔΙΑΤΑΓΜΑ υπ’ αριθ. 507 της 13/17 Απρ. 1970 (ΦΕΚ Α΄ 91) Περί μετατροπής εις Οικοδομικούς Συνεταιρισμούς Σωματείων επιδιωκόντων ταυτοσήμους προς αυτούς σκοπούς. Άρθρ.1.-Νομικά πρόσωπα ιδιωτικού δικαίου συσταθέντα και λειτουργούντα υπό την μορφήν σωματείου κατά τας διατάξεις των άρθρ. 61-107 του Αστικού Κώδικος, εφ’ όσον κατά το καταστατικόν αυτών επιδιώκουν αποκλειστικώς ή παραλλήλως προς άλλους σκοπούς την προαγωγήν της οικονομίας των μελών των δια της αποκτήσεως οικοπεδικών εκτάσεων και εν συνεχεία μεταπωλήσεως αυτών εις τα μέλη του, εξαντλούντα δε την οικονομικήν αυτών δραστηριότητα εις την εξυπηρέτησιν του σκοπού τούτου, υποχρεούνται όπως, εντός ανατρεπτικής προθεσμίας ενός έτους, μετατραπούν εις οικοπεδικούς συνεταιρισμούς διεπομένους υπό της περί αυτών Νομοθεσίας, άλλως διαλύονται υπό του Δικαστηρίου, τη προτάσσει του οικείου Νομάρχου. Άρθρ.2.-1.Δια την κατά το προηγούμενον άρθρον μετατροπήν απαιτείται απόφασις γενικής συνελεύσεως των μελών του σωματείου καταχωρουμένη εις το βιβλίον σωματείων του οικείου Πρωτοδικείου. Δια την έγκυρον λήψιν της περί μετατροπής αποφάσεως δέον να τηρηθούν αι περί διαλύσεως του σωματείου διατάξεις του νόμου και του καταστατικού αυτού, αι αναφερόμεναι εις την συγκρότησιν, απαρτίαν και πλειοψηφίαν. 2.Δια της αυτής αποφάσεως της Γενικής Συνελεύσεως, ψηφίζεται και το καταστατικόν του Οικοδομικού Συνεταιρισμού, όπερ εν συνεχεία υποβάλλεται προς έγκρισιν εις το Υπουργείον Κοινωνικών Υπηρεσιών, συμφώνως προς τας κειμένας περί οικοδομικών Συνεταιρισμών διατάξεις. Μέχρι της τοιαύτης εγκρίσεως ή λειτουργία του εις Οικοδομικόν Συνεταιρισμόν μετατρεπομένου Σωματείου διέπεται υπό των περί Σωματείων διατάξεων του νόμου και του καταστατικού αυτού. Άρθρ.3.-1.Τα περιουσιακά στοιχεία και πάντα εν γένει τα δικαιώματα και αι υποχρεώσεις του εις Οικοδομικόν Συνεταιρισμόν μετατρεπομένου σωματείου μεταβιβάζονται αυτοδικαίως εις τον ως ανωτέρω συνιστώμενον Συνεταιρισμόν και περιέρχονται εις την κυριότητα αυτού, του χρηματικού ενεργητικού κατανεμομένου εις το τακτικόν και έκτακτον αποθεματικόν κεφάλαιον του Συνεταιρισμού δι’ αποφάσεως της Γενικής Συνελεύσεως αυτού. Τα εις τακτικόν αποθεματικόν περιερχόμενα δεν είναι δυνατόν να είναι μικρότερα των δέκα επί τοις εκατόν του συνόλου του κατανεμομένου εις αποθεματικόν κεφάλαιον χρηματικού ενεργητικού. 2.Εν της αυτοδικαίας μεταβιβάσεως των περιουσιακών στοιχείων του εις Συνεταιρισμόν μετατρεπομένου Σωματείου εξαιρούνται τα εκ χαριστικής τινός αιτίας κτηθέντα ή έτερα περιουσιακά στοιχεία και έσοδα προκύψαντα εκ της μη οικοδομικής δραστηριότητος του Σωματείου, άτινα διατίθενται ως ο νόμος και το καταστατικόν του Σωματείου ορίζουν εν περιπτώσει διαλύσεως αυτού. Η ως άνω μεταβίβασις των ακινήτων περιουσιακών στοιχείων εις τον Συνεταιρισμόν συντελείται δια της καταχωρήσεως σημειώσεως εν τω περιθωρίω των βιβλίων του οικείου Υποθηκοφυλακείου, απαλλασσομένης παντός φόρου ή τέλους και του τέλους χαρτοσήμου ως και πάσης εισφοράς υπέρ του Δημοσίου ή υπέρ οιουδήποτε τρίτου. (Αντί για τη σελ. 440,03(γ) Σελ. 440,03(δ) Τεύχος ΣΤ91-Σελ. 135 Λαϊκή Κατοικία 35.Η.α.11-15 Άρθρ.4.-1.Σωματεία λειτουργούντα κατά την δημοσίευσιν του παρόντος και επιδιώκοντα την δια της κτήσεως και μεταβιβάσεως εις τα μέλη αυτών ακινήτων, προαγωγήν της ιδιωτικής οικονομίας των μελών των, παραλλήλως προς ετέρους κυρίους σκοπούς προσιδιάζοντας εις την νομικήν προσωπικότητα αυτών, υποχρεούνται όπως, εντός ανατρεπτικής προθεσμίας εντός έτους, εφ΄ όσον δεν ανέπτυξαν οικοδομικήν δραστηριότητα ή εξήντλησαν ολοσχερώς ταύτην, αντί της κατά τα προηγούμενα άρθρα μετατροπής των εις Οικοδομικούς Συνεταιρισμούς, τροποποιήσουν τα καταστατικά αυτών, απαλείφοντας τας μη προσιδιαζούσας εις τας επιδιώξεις των Σωματείων οικοδομικού χαρακτήρος διατάξεις αυτών, άλλως διαλύονται υπό του δικαστηρίου τη αιτήσει του οικείου Νομάρχου. 2.Σωματεία αναπτύσσοντα κατά την δημοσίευσιν του παρόντος παράλληλον δραστηριότητα προς πραγμάτωσιν των εν τη παρ. 1 του παρόντος άρθρου σκοπών υποχρεούνται όπως, εντός ανατρεπτικής προθεσμίας ενός έτους, δι’ αποφάσεως της γενικής αυτών συνελεύσεως και κατά τα εν τη ως είρηται παραγράφω οριζόμενα προβούν εις την απάλειψιν των μη προσιδιαζουσών εις την νομικήν προσωπικότητα του Σωματείου οικοδομικού χαρακτήρος διατάξεων του καταστατικού αυτών και την σύστασιν Οικοδομικού Συνεταιρισμού, μέλη του οποίου καθίστανται πάντες οι έχοντες δικαίωμα κτήσεως ακινήτων εκ των προοριζομένων δια την στεγαστικήν εξυπηρέτησιν των μελών του Σωματείου άλλως διαλύονται δι’ αποφάσεως του δικαστηρίου τη αιτήσει του οικείου Νομάρχου. Δια της αυτής αποφάσεως της Γενικής Συνελεύσεως ψηφίζεται το καταστατικόν του Οικοδομικού Συνεταιρισμού, όπερ εν συνεχεία υποβάλλεται εις το Υπουργείον Κοινωνικών Υπηρεσιών προς έγκρισιν συμφώνως ταις ισχυούσαις διατάξεσι. Εις τους ούτως ιδρυομένους Συνεταιρισμούς εκχωρούνται και μεταβιβάζονται άμα τη συστάσει των άπαντα τα εκ της οικοδομικής δραστηριότητος δημιουργηθέντα δικαιώματα και υποχρεώσεις του Σωματείου κατά τα εν τη παρ. 2 του προηγουμένου άρθρου οριζόμενα. 3.Προς λήψιν της κατά τας παρ. 1 και 2 του παρόντος άρθρου αποφάσεως της Γενικής Συνελεύσεως απαιτείται η παρουσία του ημίσεος τουλάχιστον των μελών του Σωματείου και η πλειοψηφία των τριών τετάρτων των παρόντων. Άρθρ.5.-Δια κοινής αποφάσεως των Υπουργών Εσωτερικών και Κοινωνικών Υπηρεσιών ρυθμίζεται παν ειδικόν θέμα ή λεπτομέρεια αναγκαία δια την εκτέλεσιν του παρόντος. Σελ. 440,04(δ) Τεύχος ΣΤ91-Σελ. 136 